หุ้นไทยแรงปิดบวก18.41จุด
หุ้นวันที่ 29 ส.ค.ปรับเพิ่มต่อเนื่องก่อนปิดที่ 1,055.63 จุด บวก 18.41 จุด มูลค่าซื้อขาย 26,017.47ล้านบาท
29 ส.ค. 2554

หุ้นวันที่ 29 ส.ค.ปรับเพิ่มต่อเนื่องก่อนปิดที่ 1,055.63 จุด บวก 18.41 จุด มูลค่าซื้อขาย 26,017.47ล้านบาท




ดัชนีตลาดหลักทรัพย์แห่งประเทศไทย วันที่ 29 ส.ค. ปรับเพิ่มขึ้นอย่างต่อเนื่องตั้งแต่ช่วงเช้า และปิดตลาดที่ 1,055.63 จุด เพิ่มขึ้น 18.41 จุด มูลค่าการซื้อขาย 26,017.47 ล้านบาท ท่ามกลางปัจจัยบวกในประเทศ ขณะที่แรงกดดันจากต่างประเทศลดลง 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บริษัทหลักทรัพย์ (บล.) ฟาร์อีสต์ กล่าวว่า ภาพรวมตลาดหุ้นวันนี้ปรับตัวขึ้นมาดีกว่าที่คาดไว้ โดยได้ปัจจัยหนุนจากการเดินหน้ามาตรการแรกของรัฐบาล ด้วยการยกเว้นการเก็บเงินเข้ากองทุนน้ำมัน ซึ่งเป็นผลดีต่อเศรษฐกิจโดยรวม และหลังจากนี้คาดว่า รัฐบาลจะเดินหน้ามาตรการต่างๆ ได้อย่างต่อเนื่อง
นอกจากนี้ ปัจจัยลบจากต่างประเทศ ที่กดดันตลาดในช่วงสัปดาห์ที่ผ่านมาเริ่มลดลง โดยตลาดต่างประเทศกลับบวกได้อีกครั้ง ซึ่ง นายปริญทร์ คาดว่า แรงขายจากนักลงทุนต่างชาติจะลดลงแล้ว 
"ในวันที่ 30 ส.ค.นี้คาดว่า ตลาดจะสามารถปรับเพิ่มขึ้นได้ต่อ หากไม่มีปัจจัยลบในต่างประเทศเกิดขึ้นมาอีก และน่าจะทำให้ดัชนีขึ้นไปถึง 1,070 จุด ได้ภายในสัปดาห์นี้ และขึ้นไปทดสอบ 1,100 จุดได้อีกครั้งภายในเดือน ก.ย. นี้" นายปริญทร์ กล่าว
มูลค่าซื้อขาย 5 อันดับหลักทรัพย์
PTT  ปิด 329.00 บาท +12.00 บาท หรือ +3.79%KBANK ปิด 125.50 บาท +0.50 บาท หรือ +0.40%BANPU ปิด 630.00 บาท +18.00 บาท หรือ  +2.94%  SCC  ปิด 330.00 บาท +14.00 บาท หรือ +4.43%TOP ปิด 67.75 บาท +4.00 บาท หรือ +6.27%